Kordofan
<s>Kordofan (arapski: كردفان / Kurdufān) je ime za historijsku i geografsku regiju u centru Sudana, koja se prostire od Darfura na zapadu do doline Bijelog Nila na istoku.</s>

<s>Geografske karakteristike</s>

<s>Kordofan pokriva područje od 376 145 km² u kom živi 5 281 700 stanovnika (2018).</s>

<s>Sjeverni dio regije je pustinjska ravnica, posnog pjeskovitog tla, obrasla grmolikim akacijama i pustinjskom travom, on se na krajnjem sjeveru pretvara u pravu pustinju.</s><s>Južni dio Kordofana ima blago valovito glineno tlo, prošarano raštrkanim granitnim Nubijskim planinama, koje se na istoku uzdižu do nadmorske visine od oko 900 metara.</s>

<s>Tu pada nešto više kiše pa je i vegetacija obilnija.</s>

<s>Današnji Kodofan je administrativno podjeljen na tri vilajeta: Južni Kordofan (1 300 700 stan / 79470 km²), Zapadni Kordofan (1 764 800 / 111 373]]) i Sjeverni Kordofan (2 216 200 / 185 302).</s>

<s>Historija</s>

<s>Kordofan je početku bili naseljen negroidnim Nubijcima, pa ime te regije vjerojatno potječe od nubijske riječi - kurta, što znači muškarci.</s><s>Kraj je od 10 do 13. vijeka vjerojatno bio pod utjecajem kršćanstva, ali je nakon tog ušao u sferu islamskog trgovačkog imperija Kanem-Bornu.</s><s>Od 14. vijeka počinje penetracija arapskih nomadskih stočara iz Egipta u Kordofan, što je dovelo do migracije autohtonog stanovništva u brda.</s><s>U 17. vijeku zavladao je kratkotrajni Masaba sultanat, da bi se tokom 18. vijeka za vlast nad Kordofanom natjecali sultani od Sennara i Darfura, ali bez trajnog efekta.</s>

<s>Početkom 1820-ih egipatski valija Muhamed Ali zavladao je Kordofanom.</s><s>Trgovina robljem bila je važna u Kordofanu sve dok je tadašnji sudanski general guverner Charles Gordon nije iskorjenio.</s><s>To je dovelo do kratkotrajne pobune 1878. ali je Kordofan ostao pod vlašću Egipatskog Kedivata sve do 1882., kad je islamski lider poznat kao Mahdi podigao Ustanak u Sudanu.</s><s>Britanski pukovnik William Hicks, poslan da pomogne opkoljenom Gordonu u Kartumu i uguši ustanak, teško je poražen i ubijen u Kordofanu 3. novembra 1883.</s>

<s>Nakon bitke kod Omdurmana 1899.</s><s>Kordofan je postao jedna od provincija tadašnjeg anglo - egipatskog kondominijuma Sudan.</s>

<s>Izvori</s>

<s>Vanjske veze</s>

<s>Kordofan, historical region Sudan</s>

<s>Geografija Sudana
Historija Sudana</s>

